แนวโน้มหุ้นแกว่งกรอบแคบ
นักวิเคราะห์ฯ คาดตลาดหุ้นไทยเช้านี้เคลื่อนไหวอยู่ในกรอบแคบๆรอผลประชุมดอกเบี้ยกนง.
19 ก.พ. 2556

นักวิเคราะห์ฯ คาดตลาดหุ้นไทยเช้านี้เคลื่อนไหวอยู่ในกรอบแคบๆรอผลประชุมดอกเบี้ยกนง.
นายเทิดศักดิ์ ทวีธีระธรรม ผู้อำนวยการอาวุโส บล.เอเชีย พลัส กล่าวว่า ตลาดหุ้นไทยวันนี้มองว่าน่าจะเคลื่อนไหวอยู่ในกรอบแคบๆ เพราะปัจจุบันนักลงทุนอยู่ระหว่างรอประเด็นในเรื่องการประชุมคณะกรรมการนโยบายการเงิน(กนง.)ที่จะมีขึ้นในวันพรุ่งนี้ (20 ก.พ.) ว่าเทรนด์จะออกมาเป็นอย่างไร
ส่วนตลาดภูมิภาควันนี้ บวกลบนิดหน่อย ในตลาดอินเดียและจีนก็ไม่ได้มีการเปลี่ยนแปลงอะไร
พร้อมให้คำแนะนำในการลงทุนว่า ให้ทำการซื้อขายระยะสั้นๆ และรอฟังข่าวจากคณะกรรมการนโยบายการเงิน(กนง.)ในวันพรุ่งนี้
มองกรอบเคลื่อนไหววันนี้ที่ แนวต้าน 1,530 จุด แนวรับ 1,509 จุด